title: 2013 m. birželio 18 d. Komisijos įgyvendinimo reglamentas (ES) Nr. 568/2013, kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką patvirtinama veiklioji medžiaga timolis ir iš dalies keičiamas Komisijos įgyvendinimo reglamento (ES) Nr. 540/2011 priedas  Tekstas svarbus EEE

text:
19.6.2013

               LT

               Europos Sąjungos oficialusis leidinys

               L 167/33

         KOMISIJOS ĮGYVENDINIMO REGLAMENTAS (ES) Nr. 568/2013
   2013 m. birželio 18 d.
   kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką patvirtinama veiklioji medžiaga timolis ir iš dalies keičiamas Komisijos įgyvendinimo reglamento (ES) Nr. 540/2011 priedas
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 13 straipsnio 2 dalį ir 78 straipsnio 2 dalį,
   kadangi:

               (1)

               pagal Reglamento (EB) Nr. 1107/2009 80 straipsnio 1 dalies a punktą Tarybos direktyva 91/414/EEB (2) turi būti taikoma veikliųjų medžiagų, dėl kurių sprendimas buvo priimtas pagal šios direktyvos 6 straipsnio 3 dalį iki 2011 m. birželio 14 d., patvirtinimo tvarkai ir sąlygoms. Reglamento (EB) Nr. 1107/2009 80 straipsnio 1 dalies a punkto sąlygos timoliui įvykdytos Komisijos įgyvendinimo sprendimu 2011/266/ES (3);

               (2)

               pagal Direktyvos 91/414/EEB 6 straipsnio 2 dalį 2008 m. kovo 7 d. Jungtinė Karalystė gavo Eden Research PLC paraišką įtraukti veikliąją medžiagą timolį į Direktyvos 91/414/EEB I priedą. Įgyvendinimo sprendimu 2011/266/ES patvirtinta, kad dokumentų rinkinys buvo išsamus ir parengtas taip, kad jį būtų galima laikyti iš esmės atitinkančiu Direktyvos 91/414/EEB II ir III prieduose nustatytus duomenų ir informacijos reikalavimus;

               (3)

               šios veikliosios medžiagos poveikis žmonių ir gyvūnų sveikatai ir aplinkai pareiškėjo pasiūlytais naudojimo atvejais buvo įvertintas pagal Direktyvos 91/414/EEB 6 straipsnio 2 ir 4 dalių nuostatas. Paskirta valstybė narė ataskaitos rengėja vertinimo ataskaitos projektą pateikė 2011 m. birželio 30 d.;

               (4)

               valstybės narės ir Europos maisto saugos tarnyba (toliau – Tarnyba) peržiūrėjo vertinimo ataskaitos projektą. 2012 m. spalio 15 d. Tarnyba pateikė Komisijai peržiūros išvadas dėl veikliosios medžiagos pesticido timolio keliamos rizikos vertinimo (4). Vertinimo ataskaitos projektą ir Tarnybos išvadas valstybės narės ir Komisija peržiūrėjo Maisto grandinės ir gyvūnų sveikatos nuolatiniame komitete ir 2013 m. gegužės 17 d. pateikė kaip Komisijos peržiūros ataskaitą dėl timolio;

               (5)

               atlikus įvairius tyrimus nustatyta, kad augalų apsaugos produktai, kurių sudėtyje yra timolio, gali būti laikomi iš esmės atitinkančiais reikalavimus, nustatytus Direktyvos 91/414/EEB 5 straipsnio 1 dalies a ir b punktuose ir 5 straipsnio 3 dalyje, visų pirma dėl naudojimo atvejų, kurie buvo ištirti ir išsamiai pateikti Komisijos peržiūros ataskaitoje. Todėl tikslinga timolį patvirtinti;

               (6)

               tačiau pagal Reglamento (EB) Nr. 1107/2009 13 straipsnio 2 dalį kartu su to reglamento 6 straipsniu ir atsižvelgiant į dabartines mokslo ir technikos žinias, būtina nustatyti tam tikras sąlygas ir apribojimus. Visų pirma reikėtų paprašyti papildomos patvirtinamosios informacijos;

               (7)

               prieš patvirtinant veikliąją medžiagą turėtų būti nustatytas tinkamas laikotarpis, per kurį valstybės narės ir suinteresuotosios šalys galėtų pasirengti laikytis naujų reikalavimų, nustatytų patvirtinus veikliąją medžiagą;

               (8)

               tačiau, nepažeidžiant Reglamente (EB) Nr. 1107/2009 nustatytų įpareigojimų, atsiradusių patvirtinus medžiagą, atsižvelgiant į tam tikrą padėtį, susidariusią dėl perėjimo nuo Direktyvos 91/414/EEB prie Reglamento (EB) Nr. 1107/2009, turėtų būti taikomos toliau pateiktos nuostatos. Valstybėms narėms turėtų būti suteiktas šešių mėnesių laikotarpis po medžiagos patvirtinimo, per kurį jos peržiūrėtų augalų apsaugos produktų, kurių sudėtyje yra timolio, registraciją. Valstybės narės turėtų atitinkamai pataisyti, pakeisti arba panaikinti registracijas. Nukrypstant nuo to termino, turėtų būti nustatytas ilgesnis laikotarpis, per kurį, kaip nustatyta Direktyvoje 91/414/EEB ir taikant vienodus principus, turėtų būti pateiktas ir įvertintas III priede nustatytas atnaujintas išsamus kiekvieno augalų apsaugos produkto dokumentų rinkinys, parengtas pagal kiekvieną numatomą naudojimo paskirtį;

               (9)

               patirtis, įgyta į Direktyvos 91/414/EEB I priedą įtraukiant veikliąsias medžiagas, įvertintas remiantis 1992 m. gruodžio 11 d. Komisijos reglamento (EEB) Nr. 3600/92, nustatančio išsamias darbų programos, minėtos Tarybos direktyvos 91/414/EEB dėl augalų apsaugos produktų pateikimo į rinką (5) 8 straipsnio 2 dalyje, pirmojo etapo įgyvendinimo taisykles, nuostatomis, rodo, kad gali kilti sunkumų išaiškinant galiojančios registracijos turėtojų pareigas, susijusias su galimybe naudotis duomenimis. Todėl, siekiant išvengti tolesnių sunkumų, būtina aiškiau apibrėžti valstybių narių pareigas, visų pirma pareigą patikrinti, ar registracijos turėtojas gali naudotis šios direktyvos II priedo reikalavimus atitinkančiu dokumentų rinkiniu. Tačiau, jas aiškiau apibrėžus, valstybėms narėms ar registracijos turėtojams neatsirastų naujų įpareigojimų, palyginti su nustatytaisiais iki šiol priimtomis direktyvomis, kuriomis iš dalies keičiamas minėtos direktyvos I priedas, arba reglamentais, kuriais patvirtinamos veikliosios medžiagos;

               (10)

               pagal Reglamento (EB) Nr. 1107/2009 13 straipsnio 4 dalį 2011 m. gegužės 25 d. Komisijos įgyvendinimo reglamento (ES) Nr. 540/2011, kuriuo dėl patvirtintų veikliųjų medžiagų sąrašo įgyvendinamas Europos Parlamento ir Tarybos reglamentas (EB) Nr. 1107/2009 (6), priedas turėtų būti atitinkamai iš dalies pakeistas;

               (11)

               šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Veikliosios medžiagos patvirtinimas
   Pagal I priede nustatytas sąlygas patvirtinama tame priede nurodyta veiklioji medžiaga timolis.
   2 straipsnis
   Pakartotinis augalų apsaugos produktų vertinimas
   1.   Vadovaudamosi Reglamentu (EB) Nr. 1107/2009, valstybės narės iki 2014 m. gegužės 31 d. prireikus iš dalies pakeičia arba panaikina galiojančią augalų apsaugos produktų, kurių sudėtyje yra veikliosios medžiagos timolio, registraciją.
   Iki tos datos jos pirmiausia patikrina, ar laikomasi šio reglamento I priede nustatytų sąlygų, išskyrus to priedo konkrečių nuostatų skiltyje nustatytas sąlygas, ir ar registracijos turėtojas turi dokumentų rinkinį, atitinkantį Direktyvos 91/414/EEB II priedo reikalavimus, arba gali juo naudotis vadovaudamasis tos direktyvos 13 straipsnio 1–4 dalyse ir Reglamento (EB) Nr. 1107/2009 62 straipsnyje nustatytomis sąlygomis.
   2.   Nukrypdamos nuo 1 dalies nuostatų valstybės narės ne vėliau kaip iki 2013 m. lapkričio 30 d. iš naujo įvertina kiekvieną registruotą augalų apsaugos produktą, kurio sudėtyje timolis yra vienintelė veiklioji medžiaga arba viena iš keleto veikliųjų medžiagų, kurios visos įtrauktos į Įgyvendinimo reglamento (ES) Nr. 540/2011 priedą, taikydamos vienodus principus, nustatytus Reglamento (EB) Nr. 1107/2009 29 straipsnio 6 dalyje, vadovaudamosi Direktyvos 91/414/EEB III priedo reikalavimus atitinkančiu dokumentų rinkiniu ir atsižvelgdamos į šio reglamento I priedo konkrečių nuostatų skiltį. Remdamosi tuo vertinimu valstybės narės nustato, ar produktas atitinka Reglamento (EB) Nr. 1107/2009 29 straipsnio 1 dalyje nustatytas sąlygas.
   Nustačiusios, ar produktas atitinka minėtas sąlygas, valstybės narės:

               a)

               jei būtina, ne vėliau kaip iki 2015 m. gegužės 31 d. iš dalies pakeičia arba panaikina produkto, kurio sudėtyje timolis yra vienintelė veiklioji medžiaga, registraciją arba

               b)

               iki 2015 m. gegužės 31 d. arba iki tokiam pakeitimui ar panaikinimui atlikti nustatytos dienos, nurodytos atitinkamame teisės akte ar teisės aktuose, kuriais atitinkama medžiaga ar medžiagos buvo įtrauktos į Direktyvos 91/414/EEB I priedą, pasirinkdamos vėliausią datą, prireikus iš dalies pakeičia arba panaikina produkto, kurio sudėtyje timolis yra viena iš kelių veikliųjų medžiagų, registraciją.

         3 straipsnis
   Įgyvendinimo reglamento (ES) Nr. 540/2011 pakeitimai
   Įgyvendinimo reglamento (ES) Nr. 540/2011 priedas iš dalies keičiamas pagal šio reglamento II priedą.
   4 straipsnis
   Įsigaliojimas ir taikymo data
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   Jis taikomas nuo 2013 m. gruodžio 1 d.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. birželio 18 d.

            Komisijos vardu

            Pirmininkas

         José Manuel BARROSO

      (1)  OL L 309, 2009 11 24, p. 1.

      (2)  OL L 230, 1991 8 19, p. 1.

      (3)  OL L 114, 2011 5 4, p. 3.

      (4)  EFSA leidinys, 2012 m.; 10(11):2916. Galima rasti internete adresu www.efsa.europa.eu.

      (5)  OL L 366, 1992 12 15, p. 10.

      (6)  OL L 153, 2011 6 11, p. 1.

      I PRIEDAS

                  Įprastas pavadinimas, identifikavimo numeriai

                  IUPAC pavadinimas

                  Grynumas (1)

                  Patvirtinimo data

                  Patvirtinimo galiojimo pabaiga

                  Konkrečios nuostatos

                  Timolis
                  CAS Nr. 89-83-8
                  CIPAC Nr. 969

                  5-metil-2-propan-2-il-fenolis

                  ≥ 990 g/kg

                  2013 m. gruodžio 1 d.

                  2023 m. lapkričio 30 d.

                  Kad būtų įgyvendinti Reglamento (EB) Nr. 1107/2009 29 straipsnio 6 dalyje nurodyti vienodi principai, atsižvelgiama į timolio peržiūros ataskaitos, kurią Maisto grandinės ir gyvūnų sveikatos nuolatinis komitetas baigė rengti 2013 m. gegužės 17 d., išvadas, ypač į jos I ir II priedėlius.
                  Atlikdamos šį bendrą vertinimą valstybės narės ypatingą dėmesį turi skirti:

                              —

                              su medžiaga dirbančių asmenų, darbuotojų, šalia esančių asmenų ir gyventojų saugai, užtikrindamos, kad naudojimo sąlygose prireikus būtų įtrauktas reikalavimas naudoti tinkamas asmens apsaugos priemones,

                              —

                              požeminio vandens apsaugai, jei medžiaga yra naudojama regionuose, kuriuose dirvožemis ir (arba) klimatas yra jautrūs taršai,

                              —

                              rizikai vandens organizmams,

                              —

                              rizikai paukščiams ir žinduoliams.

                        Naudojimo sąlygose prireikus nurodomos rizikos mažinimo priemonės.
                  Pareiškėjas pateikia patvirtinamąją informaciją apie:

                              a)

                              duomenis, gautus palyginus timolio poveikį natūraliomis sąlygomis su timolio poveikiu naudojant jį kaip augalų apsaugos produktą. Šiems duomenims priskirtinas ir poveikis žmonėms, paukščiams, žinduoliams ir vandens organizmams;

                              b)

                              ilgalaikį ir reprodukcinį toksiškumą, nustatytą pateikiant išsamią timolio bendrojo oraliniu būdu pakartotinai vartojant medžiagą nustatyto toksiškumo ir reprodukcinio toksiškumo testo duomenų ataskaitą (anglų kalba);

                              c)

                              poveikį požeminiam vandeniui.

                        Šią informaciją pareiškėjas Komisijai, valstybėms narėms ir Tarnybai pateikia iki 2015 m. lapkričio 30 d.

         (1)  Papildoma informacija apie veikliųjų medžiagų tapatumą ir specifikaciją pateikta jų peržiūros ataskaitose.

      II PRIEDAS
      Įgyvendinimo reglamento (ES) Nr. 540/2011 priedo B dalis papildoma šiuo įrašu:

                     Numeris

                     Įprastas pavadinimas, identifikavimo numeriai

                     IUPAC pavadinimas

                     Grynumas (1)

                     Patvirtinimo data

                     Patvirtinimo galiojimo pabaiga

                     Konkrečios nuostatos

                     „47

                     Timolis
                     CAS Nr.
                     89-83-8
                     CIPAC Nr.
                     969

                     5-metil-2-propan-2-il-fenolis

                     ≥ 990 g/kg

                     2013 m. gruodžio 1 d.

                     2023 m. lapkričio 30 d.

                     Kad būtų įgyvendinti Reglamento (EB) Nr. 1107/2009 29 straipsnio 6 dalyje nurodyti vienodi principai, atsižvelgiama į timolio peržiūros ataskaitos, kurią Maisto grandinės ir gyvūnų sveikatos nuolatinis komitetas baigė rengti 2013 m. gegužės 17 d., išvadas, ypač į jos I ir II priedėlius.
                     Atlikdamos šį bendrą vertinimą valstybės narės ypatingą dėmesį turi skirti:

                                 —

                                 su medžiaga dirbančių asmenų, darbuotojų, šalia esančių asmenų ir gyventojų saugai, užtikrindamos, kad naudojimo sąlygose prireikus būtų įtrauktas reikalavimas naudoti tinkamas asmens apsaugos priemones,

                                 —

                                 požeminio vandens apsaugai, jei medžiaga yra naudojama regionuose, kuriuose dirvožemis ir (arba) klimatas yra jautrūs taršai,

                                 —

                                 rizikai vandens organizmams,

                                 —

                                 rizikai paukščiams ir žinduoliams.

                           Naudojimo sąlygose prireikus nurodomos rizikos mažinimo priemonės.
                     Pareiškėjas pateikia patvirtinamąją informaciją apie:

                                 a)

                                 duomenis, kuriais timolio poveikis natūraliomis sąlygomis lyginamas su timolio poveikiu naudojant jį kaip augalų apsaugos produktą. Šiems duomenims priskirtinas ir poveikis žmonėms, paukščiams, žinduoliams ir vandens organizmams;

                                 b)

                                 ilgalaikį ir reprodukcinį toksiškumą, nustatytą pateikiant išsamią timolio bendrojo oraliniu būdu pakartotinai vartojant medžiagą nustatyto toksiškumo ir reprodukcinio toksiškumo testo duomenų ataskaitą (anglų kalba);

                                 c)

                                 poveikį požeminiam vandeniui.

                           Šią informaciją pareiškėjas Komisijai, valstybėms narėms ir Tarnybai pateikia iki 2015 m. lapkričio 30 d.“

         (1)  Papildoma informacija apie veikliosios medžiagos tapatumą ir specifikaciją pateikta peržiūros ataskaitoje.


title: 2012 m. gruodžio 19 d. Komisijos įgyvendinimo reglamentas (ES) Nr. 1237/2012, kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką patvirtinama veiklioji medžiaga cukinijų geltonosios mozaikos virusas (silpna padermė) ir iš dalies keičiamas Komisijos įgyvendinimo reglamento (ES) Nr. 540/2011 priedas  Tekstas svarbus EEE

text:
20.12.2012

               LT

               Europos Sąjungos oficialusis leidinys

               L 350/55

         KOMISIJOS ĮGYVENDINIMO REGLAMENTAS (ES) Nr. 1237/2012
   2012 m. gruodžio 19 d.
   kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką patvirtinama veiklioji medžiaga cukinijų geltonosios mozaikos virusas (silpna padermė) ir iš dalies keičiamas Komisijos įgyvendinimo reglamento (ES) Nr. 540/2011 priedas
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 13 straipsnio 2 dalį ir 78 straipsnio 2 dalį,
   kadangi:

               (1)

               pagal Reglamento (EB) Nr. 1107/2009 80 straipsnio 1 dalies a punktą Tarybos direktyva 91/414/EEB (2) turi būti taikoma veikliųjų medžiagų, dėl kurių sprendimas buvo priimtas pagal šios direktyvos 6 straipsnio 3 dalį iki 2011 m. birželio 14 d., patvirtinimo tvarkai ir sąlygoms. Reglamento (EB) Nr. 1107/2009 80 straipsnio 1 dalies a punkto sąlygos, taikomos cukinijų geltonosios mozaikos virusui (silpnai padermei), įvykdytos Komisijos sprendimu 2006/586/EB (3);

               (2)

               pagal Direktyvos 91/414/EEB 6 straipsnio 2 dalį Jungtinė Karalystė 2005 m. kovo 16 d. gavo „Bio-Oz Biotechnologies Ltd“ paraišką dėl veikliosios medžiagos cukinijų geltonosios mozaikos viruso (silpnos padermės) įtraukimo į Direktyvos 91/414/EEB I priedą. Sprendimu 2006/586/EB patvirtinta, kad dokumentų rinkinys buvo išsamus ir parengtas taip, kad jį būtų galima laikyti iš esmės atitinkančiu Direktyvos 91/414/EEB II ir III prieduose nustatytus duomenų ir informacijos reikalavimus;

               (3)

               šios veikliosios medžiagos poveikis žmonių ir gyvūnų sveikatai ir aplinkai pareiškėjo pasiūlytais naudojimo atvejais buvo įvertintas pagal Direktyvos 91/414/EEB 6 straipsnio 2 ir 4 dalių nuostatas. Paskirta ataskaitą rengianti valstybė narė vertinimo ataskaitos projektą pateikė 2006 m. birželio 30 d.;

               (4)

               valstybės narės ir Europos maisto saugos tarnyba (toliau – Tarnyba) peržiūrėjo vertinimo ataskaitos projektą. 2012 m. gegužės 28 d. Tarnyba pateikė Komisijai veikliosios medžiagos cukinijų geltonosios mozaikos viruso (silpnos padermės) (4) keliamos rizikos vertinimo peržiūros išvadas. Vertinimo ataskaitos projektą ir Tarnybos išvadas valstybės narės ir Komisija peržiūrėjo Maisto grandinės ir gyvūnų sveikatos nuolatiniame komitete ir 2012 m. lapkričio 20 d. pateikė kaip Komisijos peržiūros ataskaitą dėl cukinijų geltonosios mozaikos viruso (silpnos padermės);

               (5)

               atlikus įvairius tyrimus nustatyta, kad augalų apsaugos produktai, kurių sudėtyje yra cukinijų geltonosios mozaikos viruso (silpnos padermės), gali būti laikomi iš esmės atitinkančiais reikalavimus, nustatytus Direktyvos 91/414/EEB 5 straipsnio 1 dalies a ir b punktuose ir 5 straipsnio 3 dalyje, visų pirma dėl naudojimo atvejų, kurie buvo ištirti ir išsamiai pateikti Komisijos peržiūros ataskaitoje. Todėl tikslinga patvirtinti cukinijų geltonosios mozaikos virusą (silpną padermę);

               (6)

               prieš patvirtinant veikliąją medžiagą turėtų būti nustatytas tinkamas laikotarpis, per kurį valstybės narės ir suinteresuotosios šalys galėtų pasirengti laikytis naujų reikalavimų, nustatytų patvirtinus veikliąją medžiagą;

               (7)

               tačiau, nepažeidžiant Reglamente (EB) Nr. 1107/2009 nustatytų įpareigojimų, atsiradusių patvirtinus medžiagą, atsižvelgiant į tam tikrą padėtį, susidariusią dėl perėjimo nuo Direktyvos 91/414/EEB prie Reglamento (EB) Nr. 1107/2009, turėtų būti taikomos toliau pateiktos nuostatos. Valstybėms narėms turėtų būti suteiktas šešių mėnesių laikotarpis po medžiagos patvirtinimo, per kurį jos peržiūrėtų augalų apsaugos produktų, kurių sudėtyje yra cukinijų geltonosios mozaikos viruso (silpnos padermės), registraciją. Valstybės narės turėtų atitinkamai pataisyti, pakeisti arba panaikinti registracijas. Nukrypstant nuo to termino, turėtų būti nustatytas ilgesnis laikotarpis, per kurį, kaip nustatyta Direktyvoje 91/414/EEB, turėtų būti pateiktas ir įvertintas III priede nustatytas atnaujintas išsamus kiekvieno augalų apsaugos produkto dokumentų rinkinys, parengtas pagal kiekvieną numatomą naudojimo paskirtį ir taikant vienodus principus;

               (8)

               patirtis, įgyta į Direktyvos 91/414/EEB I priedą įtraukiant veikliąsias medžiagas, įvertintas remiantis 1992 m. gruodžio 11 d. Komisijos reglamento (EEB) Nr. 3600/92, nustatančio išsamias darbų programos, minėtos Tarybos direktyvos 91/414/EEB dėl augalų apsaugos produktų pateikimo į rinką 8 straipsnio 2 dalyje, pirmojo etapo įgyvendinimo taisykles (5), nuostatomis, rodo, kad gali kilti sunkumų išaiškinant galiojančios registracijos turėtojų pareigas, susijusias su galimybe naudotis duomenimis. Todėl, siekiant išvengti tolesnių sunkumų, būtina aiškiau apibrėžti valstybių narių pareigas, visų pirma pareigą patikrinti, ar registracijos turėtojas gali naudotis šios direktyvos II priedo reikalavimus atitinkančiu dokumentų rinkiniu. Tačiau, jas aiškiau apibrėžus, valstybėms narėms ar registracijos turėtojams naujų įpareigojimų, palyginti su nustatytaisiais iki šiol priimtomis direktyvomis, kuriomis iš dalies keičiamas minėtos direktyvos I priedas, arba reglamentais, kuriais patvirtinamos veikliosios medžiagos, neatsirastų;

               (9)

               pagal Reglamento (EB) Nr. 1107/2009 13 straipsnio 4 dalį 2011 m. gegužės 25 d. Komisijos įgyvendinimo reglamento (ES) Nr. 540/2011, kuriuo dėl patvirtintų veikliųjų medžiagų sąrašo įgyvendinamas Europos Parlamento ir Tarybos reglamentas (EB) Nr. 1107/2009 (6), priedas turėtų būti atitinkamai iš dalies pakeistas;

               (10)

               šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Veikliosios medžiagos patvirtinimas
   I priede nurodyta veiklioji medžiaga cukinijų geltonosios mozaikos virusas (silpna padermė) patvirtinama pagal šiame priede nustatytas sąlygas.
   2 straipsnis
   Pakartotinis augalų apsaugos produktų vertinimas
   1.   Vadovaudamosi Reglamentu (EB) Nr. 1107/2009 valstybės narės, jei būtina, iki 2013 m. lapkričio 30 d. iš dalies keičia arba panaikina galiojančias augalų apsaugos produktų, kurių sudėtyje yra veikliosios medžiagos cukinijų geltonosios mozaikos viruso (silpnos padermės), registracijas.
   Iki tos datos jos pirmiausia patikrina, ar laikomasi šio reglamento I priede nustatytų sąlygų, išskyrus to priedo konkrečių nuostatų skiltyje nustatytas sąlygas, ir ar registracijos turėtojas turi dokumentų rinkinį, atitinkantį Direktyvos 91/414/EEB II priedo reikalavimus, arba gali juo naudotis vadovaudamasis šios direktyvos 13 straipsnio 1–4 dalyse ir Reglamento (EB) Nr. 1107/2009 62 straipsnyje nustatytomis sąlygomis.
   2.   Nukrypdamos nuo 1 dalies nuostatų valstybės narės ne vėliau kaip iki 2013 m. gegužės 31 d. iš naujo įvertina kiekvieną registruotą augalų apsaugos produktą, kurio sudėtyje cukinijų geltonosios mozaikos virusas (silpna padermė) yra vienintelė veiklioji medžiaga arba viena iš keleto veikliųjų medžiagų, kurios visos įtrauktos į Įgyvendinimo reglamento (ES) Nr. 540/2011 priedą, taikydamos vienodus principus, nustatytus Reglamento (EB) Nr. 1107/2009 29 straipsnio 6 dalyje, vadovaudamosi Direktyvos 91/414/EEB III priedo reikalavimus atitinkančiu dokumentų rinkiniu ir atsižvelgdamos į šio reglamento I priedo konkrečių nuostatų skiltį. Remdamosi tuo vertinimu valstybės narės nustato, ar produktas atitinka Reglamento (EB) Nr. 1107/2009 29 straipsnio 1 dalyje nustatytas sąlygas.
   Nustačiusios, ar produktas atitinka minėtas sąlygas, valstybės narės:

               a)

               prireikus, ne vėliau kaip iki 2014 m. lapkričio 30 d. iš dalies pakeičia arba panaikina produkto, kurio sudėtyje cukinijų geltonosios mozaikos virusas (silpna padermė) yra vienintelė veiklioji medžiaga, registraciją; arba

               b)

               iki 2014 m. lapkričio 30 d. arba iki tokiam pakeitimui ar panaikinimui atlikti nustatytos dienos, nurodytos atitinkamame teisės akte arba teisės aktuose, kuriais atitinkama medžiaga ar medžiagos buvo įtrauktos į Direktyvos 91/414/EEB I priedą, pasirinkdamos vėliausią datą, prireikus iš dalies pakeičia arba panaikina produkto, kurio sudėtyje cukinijų geltonosios mozaikos virusas (silpna padermė) yra viena iš kelių veikliųjų medžiagų, registraciją.

         3 straipsnis
   Įgyvendinimo reglamento (ES) Nr. 540/2011 pakeitimai
   Įgyvendinimo reglamento (ES) Nr. 540/2011 priedas iš dalies keičiamas pagal šio reglamento II priedą.
   4 straipsnis
   Įsigaliojimas ir taikymo data
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   Jis taikomas nuo 2013 m. birželio 1 d.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. gruodžio 19 d.

            Komisijos vardu

            Pirmininkas

         José Manuel BARROSO

      (1)  OL L 309, 2009 11 24, p. 1.

      (2)  OL L 230, 1991 8 19, p. 1.

      (3)  OL L 236, 2006 8 31, p. 31.

      (4)  EFSA Journal (EMST leidinys), 2012 m.; 10(6):2754. Galima rasti internete adresu www.efsa.europa.eu.

      (5)  OL L 366, 1992 12 15, p. 10.

      (6)  OL L 153, 2011 6 11, p. 1.

      PRIEDAS I

                  Įprastas pavadinimas,
                  identifikavimo numeriai

                  IUPAC pavadinimas

                  Grynumas (1)

                  Patvirtinimo data

                  Patvirtinimo galiojimo termino pabaiga

                  Konkrečios nuostatos

                  Cukinijų geltonosios mozaikos virusas (silpna padermė)
                  Inventorinis numeris Amerikos kultūrų tipų kolekcijoje (ATCC): PV-593

                     Netaikoma

                  ≥ 0,05 mg/l

                  2013 m. birželio 1 d.

                  2023 m. gegužės 31 d.

                  Kad būtų įgyvendinti Reglamento (EB) Nr. 1107/2009 29 straipsnio 6 dalyje nurodyti vienodi principai, atsižvelgiama į cukinijų geltonosios mozaikos viruso (silpnos padermės) peržiūros ataskaitos, kurią Maisto grandinės ir gyvūnų sveikatos nuolatinis komitetas baigė rengti 2012 m. lapkričio 20 d., išvadas, ypač į jos I ir II priedėlius.
                  Atlikdamos šį bendrą vertinimą, valstybės narės ypatingą dėmesį turėtų kreipti į netiksliniams augalams keliamą pavojų, jeigu grūdiniai augalai taip yra užsikrėtę kitu virusu, kurį gali pernešti amarai.
                  Naudojimo sąlygose prireikus nurodomos rizikos mažinimo priemonės.

         (1)  Išsamesnė informacija apie veikliosios medžiagos tapatumą ir specifikaciją pateikta peržiūros ataskaitoje.

      II PRIEDAS
      Įgyvendinimo reglamento (ES) Nr. 540/2011 priedo B dalis papildoma šiuo įrašu:

                     Numeris

                     Įprastas pavadinimas, identifikavimo numeriai

                     IUPAC pavadinimas

                     Grynumas (1)

                     Patvirtinimo data

                     Patvirtinimo galiojimo termino pabaiga

                     Konkrečios nuostatos

                     „30

                     Cukinijų geltonosios mozaikos virusas (silpna padermė)
                     Inventorinis numeris Amerikos kultūrų tipų kolekcijoje (ATCC): PV-593

                        Netaikoma

                     ≥ 0,05 mg/l

                     2013 m. birželio 1 d.

                     2023 m. gegužės 31 d.

                     Kad būtų įgyvendinti Reglamento (EB) Nr. 1107/2009 29 straipsnio 6 dalyje nurodyti vienodi principai, atsižvelgiama į cukinijų geltonosios mozaikos viruso (silpna padermė) peržiūros ataskaitos, kurią Maisto grandinės ir gyvūnų sveikatos nuolatinis komitetas baigė rengti 2012 m. lapkričio 20 d., išvadas, ypač į jos I ir II priedėlius.
                     Atlikdamos šį bendrą vertinimą, valstybės narės ypatingą dėmesį turėtų kreipti į netiksliniams augalams keliamą pavojų, jeigu grūdiniai augalai taip yra užsikrėtę kitu virusu, kurį gali pernešti amarai.
                     Naudojimo sąlygose prireikus nurodomos rizikos mažinimo priemonės.“

         (1)  Išsamesnė informacija apie veikliosios medžiagos tapatumą ir specifikaciją pateikta peržiūros ataskaitoje.


title: 2013 m. lapkričio 18 d. Komisijos įgyvendinimo reglamentas (ES) Nr. 1165/2013, kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką patvirtinama veiklioji medžiaga apelsinų eterinis aliejus ir iš dalies keičiamas Komisijos įgyvendinimo reglamento (ES) Nr. 540/2011 priedas  Tekstas svarbus EEE

text:
19.11.2013

               LT

               Europos Sąjungos oficialusis leidinys

               L 309/17

         KOMISIJOS ĮGYVENDINIMO REGLAMENTAS (ES) Nr. 1165/2013
   2013 m. lapkričio 18 d.
   kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką patvirtinama veiklioji medžiaga apelsinų eterinis aliejus ir iš dalies keičiamas Komisijos įgyvendinimo reglamento (ES) Nr. 540/2011 priedas
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 13 straipsnio 2 dalį ir 78 straipsnio 2 dalį,
   kadangi:

               (1)

               pagal Reglamento (EB) Nr. 1107/2009 80 straipsnio 1 dalies a punktą Tarybos direktyva 91/414/EEB (2) turi būti taikoma veikliųjų medžiagų, dėl kurių sprendimas buvo priimtas pagal šios direktyvos 6 straipsnio 3 dalį iki 2011 m. birželio 14 d., tvirtinimo tvarkai ir sąlygoms. Reglamento (EB) Nr. 1107/2009 80 straipsnio 1 dalies a punkto sąlygos apelsinų eteriniam aliejui įgyvendintos Komisijos sprendimu 2009/438/EB (3);

               (2)

               pagal Direktyvos 91/414/EEB 6 straipsnio 2 dalį Prancūzija 2008 m. vasario 22 d. gavo Oro Agri paraišką įrašyti veikliąją medžiagą apelsinų eterinį aliejų į Direktyvos 91/414/EEB I priedą. Sprendimu 2009/438/EB patvirtinta, kad dokumentų rinkinys buvo išsamus ir parengtas taip, kad jį būtų galima laikyti iš esmės atitinkančiu Direktyvos 91/414/EEB II ir III prieduose nustatytus duomenų ir informacijos reikalavimus;

               (3)

               šios veikliosios medžiagos poveikis žmonių ir gyvūnų sveikatai ir aplinkai pareiškėjo pasiūlytais naudojimo atvejais buvo įvertintas pagal Direktyvos 91/414/EEB 6 straipsnio 2 ir 4 dalių nuostatas. Paskirta valstybė narė ataskaitos rengėja vertinimo ataskaitos projektą pateikė 2009 m. rugpjūčio 12 d. Pagal Komisijos reglamento (ES) Nr. 188/2011 (4) 11 straipsnio 6 dalį 2012 m. birželio 13 d. pareiškėjo buvo paprašyta pateikti papildomos informacijos. 2012 m. lapkričio mėn. Prancūzija pateikė papildomų duomenų vertinimą kaip atnaujintą vertinimo ataskaitos projektą;

               (4)

               valstybės narės ir Europos maisto saugos tarnyba (toliau – Tarnyba) peržiūrėjo vertinimo ataskaitos projektą. 2013 m. kovo 1 d. Tarnyba pateikė Komisijai peržiūros išvadas (5) dėl veikliosios medžiagos apelsinų eterinio aliejaus keliamos pesticidų rizikos vertinimo. Vertinimo ataskaitos projektą ir Tarnybos išvadą valstybės narės ir Komisija persvarstė Maisto grandinės ir gyvūnų sveikatos nuolatiniame komitete ir 2013 m. spalio 3 d. pateikė kaip Komisijos apelsinų eterinio aliejaus peržiūros ataskaitą;

               (5)

               atlikus įvairius tyrimus nustatyta, kad augalų apsaugos produktai, kurių sudėtyje yra apelsinų eterinio aliejaus, gali būti laikomi iš esmės atitinkančiais reikalavimus, nustatytus Direktyvos 91/414/EEB 5 straipsnio 1 dalies a ir b punktuose ir 5 straipsnio 3 dalyje, visų pirma dėl naudojimo atvejų, kurie buvo ištirti ir išsamiai pateikti Komisijos peržiūros ataskaitoje. Todėl tikslinga patvirtinti apelsinų eterinį aliejų;

               (6)

               tačiau pagal Reglamento (EB) Nr. 1107/2009 13 straipsnio 2 dalį kartu su to reglamento 6 straipsniu ir atsižvelgiant į dabartines mokslo ir technikos žinias, būtina nustatyti tam tikras sąlygas ir apribojimus. Visų pirma reikėtų paprašyti papildomos patvirtinamosios informacijos;

               (7)

               prieš patvirtinant veikliąją medžiagą turėtų būti nustatytas tinkamas laikotarpis, per kurį valstybės narės ir suinteresuotosios šalys galėtų pasirengti laikytis naujų reikalavimų, atsiradusių patvirtinus veikliąją medžiagą;

               (8)

               tačiau, nepažeidžiant Reglamente (EB) Nr. 1107/2009 nustatytų įpareigojimų, atsiradusių patvirtinus medžiagą, atsižvelgiant į tam tikrą padėtį, susidariusią dėl perėjimo nuo Direktyvos 91/414/EEB prie Reglamento (EB) Nr. 1107/2009, turėtų būti taikomos toliau pateiktos nuostatos. Valstybėms narėms turėtų būti suteiktas šešių mėnesių laikotarpis po medžiagos patvirtinimo, per kurį jos peržiūrėtų augalų apsaugos produktų, kurių sudėtyje yra apelsinų eterinio aliejaus, registraciją. Valstybės narės turėtų atitinkamai iš dalies keisti, pakeisti arba panaikinti registracijas. Nukrypstant nuo to termino, turėtų būti nustatytas ilgesnis laikotarpis, per kurį, kaip nustatyta Direktyvoje 91/414/EEB ir taikant vienodus principus, turėtų būti pateiktas ir įvertintas III priede nustatytas išsamus kiekvieno augalų apsaugos produkto dokumentų rinkinys, parengtas pagal kiekvieną numatomą naudojimo paskirtį;

               (9)

               patirtis, įgyta į Direktyvos 91/414/EEB I priedą anksčiau įtraukus veikliąsias medžiagas, įvertintas remiantis Komisijos reglamento (EEB) Nr. 3600/92 (6) nuostatomis, rodo, kad gali kilti sunkumų aiškinant galiojančios registracijos turėtojų pareigas, susijusias su galimybe naudotis duomenimis. Todėl, siekiant išvengti tolesnių sunkumų, būtina aiškiau apibrėžti valstybių narių pareigas, visų pirma pareigą patikrinti, ar registracijos turėtojas gali naudotis tos direktyvos II priedo reikalavimus atitinkančiu dokumentų rinkiniu. Tačiau, jas aiškiau apibrėžus, valstybėms narėms ar registracijos turėtojams neatsirastų naujų įpareigojimų, palyginti su nustatytaisiais iki šiol priimtomis direktyvomis, kuriomis iš dalies keičiamas minėtos direktyvos I priedas, arba reglamentais, kuriais patvirtinamos veikliosios medžiagos;

               (10)

               pagal Reglamento (EB) Nr. 1107/2009 13 straipsnio 4 dalį Komisijos įgyvendinimo reglamento (ES) Nr. 540/2011 (7) priedas turėtų būti atitinkamai iš dalies pakeistas;

               (11)

               Šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Veikliosios medžiagos patvirtinimas
   I priede nurodyta veiklioji medžiaga apelsinų eterinis aliejus patvirtinama pagal šiame priede nustatytas sąlygas.
   2 straipsnis
   Pakartotinis augalų apsaugos produktų vertinimas
   1.   Vadovaudamosi Reglamentu (EB) Nr. 1107/2009 valstybės narės prireikus iki 2014 m. spalio 31 d. iš dalies pakeičia arba panaikina galiojančią augalų apsaugos produktų, kurių sudėtyje yra veikliosios medžiagos apelsinų eterinio aliejaus, registraciją.
   Iki tos datos jos pirmiausia patikrina, ar laikomasi šio reglamento I priede nustatytų sąlygų, išskyrus to priedo konkrečių nuostatų skiltyje nustatytas sąlygas, ir ar registracijos turėtojas turi dokumentų rinkinį, atitinkantį Direktyvos 91/414/EEB II priedo reikalavimus, arba gali juo naudotis vadovaudamasis tos direktyvos 13 straipsnio 1–4 dalyse ir Reglamento (EB) Nr. 1107/2009 62 straipsnyje nustatytomis sąlygomis.
   2.   Nukrypdamos nuo 1 dalies nuostatų valstybės narės ne vėliau kaip iki 2014 m. balandžio 30 d. pakartotinai įvertina kiekvieną registruotą augalų apsaugos produktą, kurio sudėtyje apelsinų eterinis aliejus yra vienintelė veiklioji medžiaga arba viena iš keleto veikliųjų medžiagų, kurios visos įtrauktos į Įgyvendinimo reglamento (ES) Nr. 540/2011 priedą, taikydamos vienodus principus, nustatytus Reglamento (EB) Nr. 1107/2009 29 straipsnio 6 dalyje, vadovaudamosi Direktyvos 91/414/EEB III priedo reikalavimus atitinkančiu dokumentų rinkiniu ir atsižvelgdamos į šio reglamento I priedo konkrečių nuostatų skiltį. Remdamosi tuo vertinimu valstybės narės nustato, ar produktas atitinka Reglamento (EB) Nr. 1107/2009 29 straipsnio 1 dalyje nustatytas sąlygas.
   Nustačiusios, ar produktas atitinka minėtas sąlygas, valstybės narės:

               a)

               jei būtina, ne vėliau kaip iki 2015 m. spalio 31 d. iš dalies keičia arba panaikina produkto, kurio sudėtyje apelsinų eterinis aliejus yra vienintelė veiklioji medžiaga, registraciją arba

               b)

               iki 2015 m. spalio 31 d. arba iki tokiam pakeitimui ar panaikinimui atlikti nustatytos dienos, nurodytos atitinkamame teisės akte ar teisės aktuose, kuriais atitinkama medžiaga ar medžiagos buvo įtrauktos į Direktyvos 91/414/EEB I priedą, pasirinkdamos vėliausią datą, prireikus iš dalies keičia arba panaikina produkto, kurio sudėtyje apelsinų eterinis aliejus yra viena iš kelių veikliųjų medžiagų, registraciją.

         3 straipsnis
   Įgyvendinimo reglamento (ES) Nr. 540/2011 pakeitimai
   Įgyvendinimo reglamento (ES) Nr. 540/2011 priedas iš dalies keičiamas pagal šio reglamento II priedą.
   4 straipsnis
   Įsigaliojimas ir taikymo data
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   Jis taikomas nuo 2014 m. gegužės 1 d.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. lapkričio 18 d.

            Komisijos vardu

            Pirmininkas

         José Manuel BARROSO

      (1)  OL L 309, 2009 11 24, p. 1.

      (2)  1991 m. liepos 15 d. Tarybos direktyva 91/414/EEB dėl augalų apsaugos produktų pateikimo į rinką (OL L 230, 1991 8 19, p. 1).

      (3)  2009 m. birželio 8 d. Komisijos sprendimas 2009/438/EB, kuriuo iš esmės pripažįstamas nuodugniam patikrinimui pateikto dokumentų rinkinio dėl galimo apelsinų eterinio aliejaus įtraukimo į Tarybos direktyvos 91/414/EEB I priedą išsamumas (OL L 145, 2009 6 10, p. 47).

      (4)  2011 m. vasario 25 d. Komisijos reglamentas (ES) Nr. 188/2011, kuriuo nustatomos išsamios Tarybos direktyvos 91/414/EEB įgyvendinimo taisyklės dėl veikliųjų medžiagų, kurių rinkoje nebuvo dvejus metus po pranešimo apie tą direktyvą, vertinimo tvarkos (OL L 53, 2011 2 26, p. 51).

      (5)  EFSA leidinys (2013 m.), 11(2):3090. Galima rasti internete adresu www.efsa.europa.eu

      (6)  1992 m. gruodžio 11 d. Komisijos reglamentas (EEB) Nr. 3600/92, nustatantis išsamias darbų programos, minėtos Tarybos direktyvos 91/414/EEB dėl augalų apsaugos produktų pateikimo į rinką 8 straipsnio 2 dalyje, pirmojo etapo įgyvendinimo taisykles (OL L 366, 1992 12 15, p. 10).

      (7)  2011 m. gegužės 25 d. Komisijos įgyvendinimo reglamentas (ES) Nr. 540/2011, kuriuo dėl patvirtintų veikliųjų medžiagų sąrašo įgyvendinamas Europos Parlamento ir Tarybos reglamentas (EB) Nr. 1107/2009 (OL L 153, 2011 6 11, p. 1).

      I PRIEDAS

                  Įprastas pavadinimas, identifikavimo numeriai

                  IUPAC pavadinimas

                  Grynumas (1)

                  Patvirtinimo data

                  Patvirtinimo galiojimo pabaiga

                  Konkrečios nuostatos

                  Apelsinų eterinis aliejus
                  CAS Nr. 8028–48–6 (apelsinų ekstraktas)
                  5989–27–5 (d-limonenas)
                  CIPAC Nr. 902

                  (R)-4-izopropenil-1-metilcikloheksenas arba p-menta-1,8-dienas

                  ≥ 945 g/kg (D-limoneno)
                  Veiklioji medžiaga turi atitikti Ph. Eur. (Pharmacopoeia Europea) 5.0 (Aurantii dulcis aetheroleum) ir ISO 3140: 2011 (E) specifikacijas

                  2014 m. gegužės 1 d.

                  2024 m. balandžio 30 d.

                  Kad būtų įgyvendinti Reglamento (EB) Nr. 1107/2009 29 straipsnio 6 dalyje nurodyti vienodi principai, atsižvelgiama į apelsinų eterinio aliejaus peržiūros ataskaitos, kurią Maisto grandinės ir gyvūnų sveikatos nuolatinis komitetas baigė rengti 2013 m. spalio 3 d., išvadas, ypač į jos I ir II priedėlius.
                  Atlikdamos šį bendrą vertinimą valstybės narės ypatingą dėmesį skiria:

                              a)

                              su medžiaga dirbančių asmenų ir darbuotojų saugai;

                              b)

                              rizikai paukščiams ir žinduoliams.

                        Naudojimo sąlygose prireikus nurodomos rizikos mažinimo priemonės.
                  Pareiškėjas pateikia patvirtinamąją informaciją apie:

                              1)

                              metabolitų išlikimą apelsinų eteriniame aliejuje ir skilimo būdą bei trukmę dirvožemyje;

                              2)

                              ekotoksikologiniam rizikos vertinimui atlikti naudojamų įverčių patvirtinimą.

                        Pranešėjas Komisijai, valstybėms narėms ir Tarnybai šią informaciją pateikia iki 2016 m. balandžio 30 d.

         (1)  Išsamesnė informacija apie veikliosios medžiagos tapatybę ir specifikaciją pateikta peržiūros ataskaitoje.

      II PRIEDAS
      Įgyvendinimo reglamento (ES) Nr. 540/2011 priedo B dalis papildoma šiuo įrašu:

                     Nr.

                     Įprastas pavadinimas, identifikavimo numeriai

                     IUPAC pavadinimas

                     Grynumas (1)

                     Patvirtinimo data

                     Patvirtinimo galiojimo pabaiga

                     Konkrečios nuostatos

                     „56

                     Apelsinų eterinis aliejus
                     CAS Nr. 8028–48–6 (apelsinų ekstraktas)
                     5989–27–5 (d-limonenas)
                     CIPAC Nr. 902

                     (R)-4-izopropenil-1-metilcikloheksenas arba p-menta-1,8-dienas

                     ≥ 945 g/kg (D-limoneno)
                     Veiklioji medžiaga turi atitikti Ph. Eur. (Pharmacopoeia Europea) 5.0 (Aurantii dulcis aetheroleum) ir ISO 3140: 2011 (E) specifikacijas

                     2014 m. gegužės 1 d.

                     2024 m. balandžio 30 d.

                     Kad būtų įgyvendinti Reglamento (EB) Nr. 1107/2009 29 straipsnio 6 dalyje nurodyti vienodi principai, atsižvelgiama į apelsinų eterinio aliejaus peržiūros ataskaitos, kurią Maisto grandinės ir gyvūnų sveikatos nuolatinis komitetas baigė rengti 2013 m. spalio 3 d., išvadas, ypač į jos I ir II priedėlius.
                     Atlikdamos šį bendrą vertinimą valstybės narės ypatingą dėmesį skiria:

                                 a)

                                 su medžiaga dirbančių asmenų ir darbuotojų saugai;

                                 b)

                                 rizikai paukščiams ir žinduoliams.

                           Naudojimo sąlygose prireikus nurodomos rizikos mažinimo priemonės.
                     Pareiškėjas pateikia patvirtinamąją informaciją apie metabolitų išlikimą apelsinų eteriniame aliejuje ir skilimo būdą bei trukmę dirvožemyje ir apie ekotoksikologiniam rizikos vertinimui atlikti naudojamų įverčių patvirtinimą.
                     Pranešėjas Komisijai, valstybėms narėms ir Tarnybai šią informaciją pateikia iki 2016 m. balandžio 30 d.“

         (1)  Išsamesnė informacija apie veikliosios medžiagos tapatybę ir specifikaciją pateikta peržiūros ataskaitoje.


title: 2013 m. rugpjūčio 8 d. Komisijos įgyvendinimo reglamentas (ES) Nr. 767/2013, kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką panaikinamas veikliosios medžiagos bitertanolio patvirtinimas ir iš dalies keičiamas Komisijos įgyvendinimo reglamentas (ES) Nr. 540/2011  Tekstas svarbus EEE

text:
9.8.2013

               LT

               Europos Sąjungos oficialusis leidinys

               L 214/5

         KOMISIJOS ĮGYVENDINIMO REGLAMENTAS (ES) Nr. 767/2013
   2013 m. rugpjūčio 8 d.
   kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką panaikinamas veikliosios medžiagos bitertanolio patvirtinimas ir iš dalies keičiamas Komisijos įgyvendinimo reglamentas (ES) Nr. 540/2011
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 21 straipsnio 3 dalyje numatytą antrą galimybę ir 78 straipsnio 2 dalį,
   kadangi:

               (1)

               Komisijos įgyvendinimo reglamentu (ES) Nr. 1278/2011 (2) bitertanolis patvirtintas kaip veiklioji medžiaga pagal Reglamentą (EB) Nr. 1107/2009 su sąlyga, kad pareiškėjas, kurio prašymu bitertanolis buvo patvirtintas, iki 2012 m. birželio 30 d. pateiks papildomą patvirtinamąją informaciją apie priemaišų BUE 1662 (taip žymimų dėl konfidencialumo) ir 3-chlorofenoksi junginio toksikologinę svarbą;

               (2)

               pareiškėjas, kurio prašymu bitertanolis buvo patvirtintas, iki 2012 m. birželio 30 d. termino nepateikė jokios patvirtinamosios informacijos. 2011 m. gruodžio 11 d. raštu jis jau buvo informavęs Komisiją apie savo ketinimą nepateikti tokios informacijos;

               (3)

               todėl tikslinga panaikinti bitertanolio patvirtinimą;

               (4)

               todėl Įgyvendinimo reglamentas (ES) Nr. 1278/2011 turėtų būti panaikintas;

               (5)

               todėl Komisijos įgyvendinimo reglamentas (ES) Nr. 540/2011 (3) turėtų būti atitinkamai iš dalies pakeistas;

               (6)

               valstybėms narėms turėtų būti skirtas laikotarpis augalų apsaugos produktų, kurių sudėtyje yra bitertanolio, registracijai panaikinti;

               (7)

               šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Patvirtinimo panaikinimas
   Veikliosios medžiagos bitertanolio patvirtinimas panaikinamas.
   2 straipsnis
   Įgyvendinimo reglamento (ES) Nr 1278/2011 panaikinimas
   Įgyvendinimo reglamentas (ES) Nr. 1278/2011 panaikinamas.
   3 straipsnis
   Įgyvendinimo reglamento (ES) Nr. 540/2011 pakeitimai
   Iš Įgyvendinimo reglamento (ES) Nr. 540/2011 priedo B dalies išbraukiama 21 eilutė (bitertanolis).
   4 straipsnis
   Pereinamojo laikotarpio priemonės
   Valstybės narės panaikina augalų apsaugos produktų, kurių sudėtyje yra veikliosios medžiagos bitertanolio, registraciją iki 2014 m. kovo 1 d.
   5 straipsnis
   Lengvatinis laikotarpis
   Valstybių narių suteikiamas lengvatinis laikotarpis pagal Reglamento (EB) Nr. 1107/2009 46 straipsnį yra kuo trumpesnis ir baigiasi ne vėliau kaip po 12 mėnesių nuo atitinkamos registracijos panaikinimo.
   6 straipsnis
   Įsigaliojimas
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. rugpjūčio 8 d.

            Komisijos vardu

            Pirmininkas

         José Manuel BARROSO

      (1)  OL L 309, 2009 11 24, p. 1.

      (2)  2011 m. gruodžio 8 d. Komisijos įgyvendinimo reglamentas (ES) Nr. 1278/2011, kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo rinkai patvirtinama veiklioji medžiaga bitertanolis ir iš dalies keičiamas Komisijos įgyvendinimo reglamento (ES) Nr. 540/2011 priedas ir Komisijos sprendimas 2008/934/EB (OL L 327, 2011 12 9, p. 49).

      (3)  2011 m. gegužės 25 d. Komisijos įgyvendinimo reglamentas (ES) Nr. 540/2011, kuriuo dėl patvirtintų veikliųjų medžiagų sąrašo įgyvendinamas Europos Parlamento ir Tarybos reglamentas (EB) Nr. 1107/2009 (OL L 153, 2011 6 11, p. 1).


title: 2014 m. rugpjūčio 14 d. Komisijos įgyvendinimo reglamentas (ES) Nr. 891/2014, kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką patvirtinama veiklioji medžiaga aminopiralidas ir iš dalies keičiamas Įgyvendinimo reglamento (ES) Nr. 540/2011 priedas  Tekstas svarbus EEE

text:
15.8.2014

               LT

               Europos Sąjungos oficialusis leidinys

               L 243/47

         KOMISIJOS ĮGYVENDINIMO REGLAMENTAS (ES) Nr. 891/2014
   2014 m. rugpjūčio 14 d.
   kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką patvirtinama veiklioji medžiaga aminopiralidas ir iš dalies keičiamas Įgyvendinimo reglamento (ES) Nr. 540/2011 priedas
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 13 straipsnio 2 dalį ir 78 straipsnio 2 dalį,
   kadangi:

               (1)

               pagal Reglamento (EB) Nr. 1107/2009 80 straipsnio 1 dalies a punktą Tarybos direktyva 91/414/EEB (2) turi būti taikoma veikliųjų medžiagų, dėl kurių sprendimas buvo priimtas pagal tos direktyvos 6 straipsnio 3 dalį iki 2011 m. birželio 14 d., patvirtinimo tvarkai ir sąlygoms. Reglamento (EB) Nr. 1107/2009 80 straipsnio 1 dalies a punkto sąlygos aminopiralidui įgyvendintos Komisijos sprendimu 2005/778/EB (3);

               (2)

               pagal Direktyvos 91/414/EEB 6 straipsnio 2 dalį 2004 m. balandžio 22 d. Jungtinė Karalystė gavo įmonės „Dow AgroSciences Ltd.“ paraišką įtraukti veikliąją medžiagą aminopiralidą į Direktyvos 91/414/EEB I priedą. Sprendimu 2005/778/EB patvirtinta, kad dokumentų rinkinys buvo išsamus ir parengtas taip, kad jį būtų galima laikyti iš esmės atitinkančiu Direktyvos 91/414/EEB II ir III prieduose nustatytus duomenų ir informacijos reikalavimus;

               (3)

               šios veikliosios medžiagos poveikis žmonių ir gyvūnų sveikatai ir aplinkai pareiškėjo pasiūlytais naudojimo atvejais buvo įvertintas pagal Direktyvos 91/414/EEB 6 straipsnio 2 ir 4 dalių nuostatas. Paskirta valstybė narė ataskaitos rengėja 2006 m. rugpjūčio 22 d. pateikė vertinimo ataskaitos projektą. Pagal Komisijos reglamento (ES) Nr. 188/2011 (4) 11 straipsnio 6 dalį 2011 m. gegužės 27 d. pareiškėjo buvo paprašyta pateikti papildomos informacijos. 2012 m. birželio 8 d. Jungtinė Karalystė pateikė papildomų duomenų vertinimą kaip atnaujintą vertinimo ataskaitos projektą;

               (4)

               valstybės narės ir Europos maisto saugos tarnyba (toliau – Tarnyba) apsvarstė vertinimo ataskaitos projektą. 2013 m. rugpjūčio 30 d. Tarnyba pateikė Komisijai išvadas dėl veikliosios medžiagos aminopiralido (5), naudojamo kaip pesticidas, keliamos rizikos vertinimo. Vertinimo ataskaitos projektą ir Tarnybos išvadas valstybės narės ir Komisija apsvarstė Maisto grandinės ir gyvūnų sveikatos nuolatiniame komitete; jis buvo baigtas rengti 2014 m. liepos 11 d. Augalų, gyvūnų, maisto ir pašarų nuolatiniame komitete ir pateiktas kaip Komisijos aminopiralido peržiūros ataskaita;

               (5)

               atlikus įvairius tyrimus nustatyta, kad augalų apsaugos produktai, kurių sudėtyje yra aminopiralido, gali būti laikomi iš esmės atitinkančiais reikalavimus, nustatytus Direktyvos 91/414/EEB 5 straipsnio 1 dalies a ir b punktuose ir 5 straipsnio 3 dalyje, visų pirma dėl naudojimo atvejų, kurie buvo ištirti ir išsamiai pateikti Komisijos peržiūros ataskaitoje. Todėl aminopiralidą tikslinga patvirtinti;

               (6)

               prieš patvirtinant veikliąją medžiagą turėtų būti nustatytas tinkamas laikotarpis, per kurį valstybės narės ir suinteresuotosios šalys galėtų pasirengti laikytis naujų reikalavimų, atsiradusių patvirtinus veikliąją medžiagą;

               (7)

               nepažeidžiant Reglamente (EB) Nr. 1107/2009 nustatytų prievolių, atsiradusių patvirtinus medžiagą, ir atsižvelgiant į tam tikrą padėtį, susidariusią dėl perėjimo nuo Direktyvos 91/414/EEB prie Reglamento (EB) Nr. 1107/2009, turėtų būti taikomos toliau pateikiamos nuostatos. Valstybėms narėms turėtų būti nustatytas šešių mėnesių laikotarpis po medžiagos patvirtinimo, per kurį jos galėtų persvarstyti augalų apsaugos produktų, kurių sudėtyje yra aminopiralido, registraciją. Valstybės narės turėtų atitinkamai pataisyti, pakeisti arba panaikinti registraciją. Nukrypstant nuo to termino, turėtų būti nustatytas ilgesnis laikotarpis, per kurį, kaip nustatyta Direktyvoje 91/414/EEB ir taikant vienodus principus, turėtų būti pateiktas ir įvertintas III priede nurodytas išsamus kiekvieno augalų apsaugos produkto dokumentų rinkinys, parengtas pagal kiekvieną numatomą naudojimo paskirtį;

               (8)

               patirtis, įgyta į Direktyvos 91/414/EEB I priedą anksčiau įtraukus veikliąsias medžiagas, įvertintas remiantis Komisijos reglamento (EEB) Nr. 3600/92 (6) nuostatomis, rodo, kad gali kilti sunkumų aiškinant galiojančios registracijos turėtojų pareigas, susijusias su galimybe naudotis duomenimis. Todėl, siekiant išvengti tolesnių sunkumų, būtina aiškiau apibrėžti valstybių narių pareigas, visų pirma pareigą patikrinti, ar registracijos turėtojas gali naudotis tos direktyvos II priedo reikalavimus atitinkančiu dokumentų rinkiniu. Tačiau, jas aiškiau apibrėžus, valstybėms narėms ar registracijos turėtojams naujų prievolių, palyginti su nustatytomis iki šiol priimtomis direktyvomis, kuriomis iš dalies keičiamas minėtos direktyvos I priedas, arba reglamentais, kuriais patvirtinamos veikliosios medžiagos, neatsirastų;

               (9)

               pagal Reglamento (EB) Nr. 1107/2009 13 straipsnio 4 dalį Komisijos įgyvendinimo reglamento (ES) Nr. 540/2011 (7) priedas turėtų būti atitinkamai iš dalies pakeistas;

               (10)

               šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Veikliosios medžiagos patvirtinimas
   I priede nurodyta veiklioji medžiaga aminopiralidas patvirtinama pagal tame priede nustatytas sąlygas.
   2 straipsnis
   Pakartotinis augalų apsaugos produktų vertinimas
   1.   Vadovaudamosi Reglamentu (EB) Nr. 1107/2009 valstybės narės prireikus iki 2015 m. birželio 30 d. iš dalies keičia arba panaikina galiojančią augalų apsaugos produktų, kurių sudėtyje yra veikliosios medžiagos aminopiralido, registraciją.
   Iki tos datos jos pirmiausia patikrina, ar laikomasi šio reglamento I priede nustatytų sąlygų, išskyrus to priedo konkrečių nuostatų skiltyje nustatytas sąlygas, ir ar registracijos turėtojas turi dokumentų rinkinį, atitinkantį Direktyvos 91/414/EEB II priedo reikalavimus, arba gali juo naudotis vadovaudamasis šios direktyvos 13 straipsnio 1–4 dalyse ir Reglamento (EB) Nr. 1107/2009 62 straipsnyje nustatytomis sąlygomis.
   2.   Nukrypdamos nuo 1 dalies nuostatų valstybės narės iš naujo įvertina kiekvieną registruotą augalų apsaugos produktą, kurio sudėtyje aminopiralidas yra vienintelė veiklioji medžiaga arba viena iš kelių veikliųjų medžiagų, kurios visos įtrauktos į Įgyvendinimo reglamento (ES) Nr. 540/2011 priedą, ne vėliau kaip iki 2014 m. gruodžio 31 d., pagal vienodus principus, nurodytus Reglamento (EB) Nr. 1107/2009 29 straipsnio 6 dalyje, vadovaudamosi Direktyvos 91/414/EEB III priedo reikalavimus atitinkančiu dokumentų rinkiniu ir atsižvelgdamos į šio reglamento I priedo konkrečių nuostatų skiltį. Remdamosi tuo vertinimu valstybės narės nustato, ar produktas atitinka Reglamento (EB) Nr. 1107/2009 29 straipsnio 1 dalyje nustatytas sąlygas.
   Nustačiusios, ar produktas atitinka minėtas sąlygas, valstybės narės:

               a)

               prireikus ne vėliau kaip 2016 m. birželio 30 d. iš dalies pakeičia arba panaikina produkto, kurio sudėtyje aminopiralidas yra vienintelė veiklioji medžiaga, registraciją arba

               b)

               iki 2016 m. birželio 30 d. arba iki tokiam pakeitimui ar panaikinimui atlikti nustatytos dienos, nurodytos atitinkamame teisės akte ar teisės aktuose, kuriais atitinkama medžiaga ar medžiagos buvo įtrauktos į Direktyvos 91/414/EEB I priedą, pasirinkdamos vėliausią datą, prireikus iš dalies pakeičia arba panaikina produkto, kurio sudėtyje aminopiralidas yra viena iš kelių veikliųjų medžiagų, registraciją.

         3 straipsnis
   Įgyvendinimo reglamento (ES) Nr. 540/2011 pakeitimai
   Įgyvendinimo reglamento (ES) Nr. 540/2011 priedas iš dalies keičiamas pagal šio reglamento II priedą.
   4 straipsnis
   Įsigaliojimas ir taikymo data
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   Jis taikomas nuo 2015 m. sausio 1 d.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. rugpjūčio 14 d.

            Komisijos vardu

            Pirmininkas

         José Manuel BARROSO

      (1)  OL L 309, 2009 11 24, p. 1.

      (2)  1991 m. liepos 15 d. Tarybos direktyva 91/414/EEB dėl augalų apsaugos produktų pateikimo į rinką (OL L 230, 1991 8 19, p. 1).

      (3)  2005 m. spalio 28 d. Komisijos sprendimas 2005/778/EB, kuriuo iš esmės pripažįstama, kad dokumentai, pateikti nuodugniam tyrimui dėl aminopiralido ir fluopikolido galimo įtraukimo į Tarybos direktyvos 91/414/EEB I priedą, yra išsamūs (OL L 293, 2005 11 9, p. 26).

      (4)  2011 m. vasario 25 d. Komisijos reglamentas (ES) Nr. 188/2011, kuriuo nustatomos išsamios Tarybos direktyvos 91/414/EEB įgyvendinimo taisyklės dėl veikliųjų medžiagų, kurių rinkoje nebuvo dvejus metus po pranešimo apie tą direktyvą, vertinimo tvarkos (OL L 53, 2011 2 26, p. 51).

      (5)  EFSA Journal 2013; 11(9):3352. Adresas internete: www.efsa.europa.eu.

      (6)  1992 m. gruodžio 11 d. Komisijos reglamentas (EEB) Nr. 3600/92, nustatantis išsamias darbų programos, minėtos Tarybos direktyvos 91/414/EEB dėl augalų apsaugos produktų pateikimo į rinką 8 straipsnio 2 dalyje, pirmojo etapo įgyvendinimo taisykles (OL L 366, 1992 12 15, p. 10).

      (7)  2011 m. gegužės 25 d. Komisijos įgyvendinimo reglamentas (ES) Nr. 540/2011, kuriuo dėl patvirtintų veikliųjų medžiagų sąrašo įgyvendinamas Europos Parlamento ir Tarybos reglamentas (EB) Nr. 1107/2009 (OL L 153, 2011 6 11, p. 1).

      I PRIEDAS

                  Įprastas pavadinimas, identifikavimo numeriai

                  IUPAC pavadinimas

                  Grynumas (1)

                  Patvirtinimo data

                  Patvirtinimo galiojimo pabaiga

                  Konkrečios nuostatos

                  Aminopiralidas
                  CAS Nr. 150114–71–9
                  CIPAC Nr. 771

                  4-amino-3,6-dichlorpiridin-2-karboksirūgštis

                  ≥ 920 g/kg
                  Šios svarbios priemaišos kiekis negali viršyti nustatytos ribos:
                  Pikloramas ≤ 40 g/kg

                  2015 m. sausio 1 d.

                  2024 m. gruodžio 31 d.

                  Kad būtų įgyvendinti Reglamento (EB) Nr. 1107/2009 29 straipsnio 6 dalyje nurodyti vienodi principai, atsižvelgiama į aminopiralido peržiūros ataskaitos, kurią Augalų, gyvūnų, maisto ir pašarų nuolatinis komitetas baigė rengti 2014 m. liepos 11 d., išvadas, ypač į jos I ir II priedėlius.
                  Atlikdamos šį bendrą vertinimą valstybės narės ypatingą dėmesį skiria:

                              a)

                              požeminiam vandeniui keliamai rizikai, kai medžiaga naudojama esant pažeidžiamoms dirvožemio ar klimato sąlygomis;

                              b)

                              vandens makrofitams ir netiksliniams sausumos augalams keliamai rizikai;

                              c)

                              ilgalaikei žuvims keliamai rizikai.

                        Naudojimo sąlygose prireikus nurodomos rizikos mažinimo priemonės.

         (1)  Išsamesnė informacija apie veikliosios medžiagos tapatumą ir specifikaciją pateikta peržiūros ataskaitoje.

      II PRIEDAS
      Įgyvendinimo reglamento (ES) Nr. 540/2011 priedo B dalis papildoma šiuo įrašu:

                     Nr.

                     Įprastas pavadinimas, identifikavimo numeriai

                     IUPAC pavadinimas

                     Grynumas (1)

                     Patvirtinimo data

                     Patvirtinimo galiojimo pabaiga

                     Konkrečios nuostatos

                     „77

                     Aminopiralidas
                     CAS Nr. 150114–71–9
                     CIPAC Nr. 771

                     4-amino-3,6-dichlorpiridin-2-karboksirūgštis

                     ≥ 920 g/kg
                     Šios svarbios priemaišos kiekis negali viršyti nustatytos ribos:
                     Pikloramas ≤ 40 g/kg

                     2015 m. sausio 1 d.

                     2024 m. gruodžio 31 d.

                     Kad būtų įgyvendinti Reglamento (EB) Nr. 1107/2009 29 straipsnio 6 dalyje nurodyti vienodi principai, atsižvelgiama į aminopiralido peržiūros ataskaitos, kurią Augalų, gyvūnų, maisto ir pašarų nuolatinis komitetas baigė rengti 2014 m. liepos 11 d., išvadas, ypač į jos I ir II priedėlius.
                     Atlikdamos šį bendrą vertinimą valstybės narės ypatingą dėmesį skiria:

                                 a)

                                 požeminiam vandeniui keliamai rizikai, kai medžiaga naudojama esant pažeidžiamoms dirvožemio ar klimato sąlygomis;

                                 b)

                                 vandens makrofitams ir netiksliniams sausumos augalams keliamai rizikai;

                                 c)

                                 ilgalaikei žuvims keliamai rizikai.

                           Naudojimo sąlygose prireikus nurodomos rizikos mažinimo priemonės.“

         (1)  Išsamesnė informacija apie veikliosios medžiagos tapatumą ir specifikaciją pateikta peržiūros ataskaitoje.


title: 2013 m. rugpjūčio 19 d. Komisijos įgyvendinimo reglamentas (ES) Nr. 790/2013, kuriuo dėl veikliosios medžiagos acto rūgšties patvirtinimo sąlygų iš dalies keičiamas Įgyvendinimo reglamentas (ES) Nr. 540/2011  Tekstas svarbus EEE

text:
20.8.2013

               LT

               Europos Sąjungos oficialusis leidinys

               L 222/6

         KOMISIJOS ĮGYVENDINIMO REGLAMENTAS (ES) Nr. 790/2013
   2013 m. rugpjūčio 19 d.
   kuriuo dėl veikliosios medžiagos acto rūgšties patvirtinimo sąlygų iš dalies keičiamas Įgyvendinimo reglamentas (ES) Nr. 540/2011
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 13 straipsnio 2 dalies c punktą,
   kadangi:

               (1)

               veiklioji medžiaga acto rūgštis buvo įtraukta į Tarybos direktyvos 91/414/EEB (2) I priedą priėmus Komisijos direktyvą 2008/127/EB (3) pagal Komisijos reglamento (EB) Nr. 2229/2004 (4) 24b straipsnyje nustatytą tvarką. Direktyvą 91/414/EEB pakeitus Reglamentu (EB) Nr. 1107/2009 ši medžiaga laikoma patvirtinta pagal tą reglamentą ir yra įtraukta į Komisijos įgyvendinimo reglamento (ES) Nr. 540/2011 (5) priedo A dalį;

               (2)

               pagal Reglamento (EB) Nr. 2229/2004 25a straipsnį Europos maisto saugos tarnyba (toliau – Tarnyba) 2012 m. gruodžio 18 d. pateikė Komisijai savo nuomonę dėl acto rūgšties peržiūros ataskaitos projekto (6). Tarnyba pateikė pareiškėjui savo nuomonę dėl acto rūgšties. Komisija jį paragino pateikti pastabų dėl acto rūgšties peržiūros ataskaitos projekto. Peržiūros ataskaitos projektą ir Tarnybos nuomonę valstybės narės ir Komisija peržiūrėjo Maisto grandinės ir gyvūnų sveikatos nuolatiniame komitete ir 2013 m. liepos 16 d. baigė rengti kaip Komisijos acto rūgšties peržiūros ataskaitą;

               (3)

               patvirtinta, kad veiklioji medžiaga acto rūgštis turi būti laikoma patvirtinta pagal Reglamentą (EB) Nr. 1107/2009;

               (4)

               pagal Reglamento (EB) Nr. 1107/2009 13 straipsnio 2 dalį kartu su to reglamento 6 straipsniu ir atsižvelgiant į dabartines mokslo ir technikos žinias, būtina iš dalies pakeisti patvirtinimo sąlygas. Visų pirma tikslinga paprašyti papildomos patvirtinamosios informacijos;

               (5)

               todėl Įgyvendinimo reglamento (ES) Nr. 540/2011 priedas turėtų būti atitinkamai iš dalies pakeistas;

               (6)

               prieš taikant šį reglamentą turėtų būti nustatytas pakankamas laikotarpis, per kurį valstybės narės, pranešėjas ir augalų apsaugos produktų, kurių sudėtyje yra acto rūgšties, registracijos turėtojai spėtų įvykdyti reikalavimus, atsiradusius dėl pakeistų patvirtinimo sąlygų;

               (7)

               šiame reglamente numatytos priemonės atitinka Maisto grandinės ir gyvūnų sveikatos nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 540/2011 priedo A dalis iš dalies keičiama pagal šio reglamento priedą.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   Jis taikomas nuo 2014 m. sausio 1 d.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. rugpjūčio 19 d.

            Komisijos vardu

            Pirmininkas

         José Manuel BARROSO

      (1)  OL L 309, 2009 11 24, p. 1.

      (2)  1991 m. liepos 15 d. Tarybos direktyva 91/414/EEB dėl augalų apsaugos produktų pateikimo į rinką (OL L 230, 1991 8 19, p. 1).

      (3)  2008 m. gruodžio 18 d. Komisijos direktyva 2008/127/EB, iš dalies keičianti Tarybos direktyvos 91/414/EEB nuostatas dėl keleto veikliųjų medžiagų įtraukimo (OL L 344, 2008 12 20, p. 89).

      (4)  2004 m. gruodžio 3 d. Komisijos reglamentas (EB) Nr. 2229/2004, nustatantis tolesnes išsamias darbų programos, minėtos Tarybos direktyvos 91/414/EEB dėl augalų apsaugos produktų pateikimo į rinką 8 straipsnio 2 dalyje, ketvirtojo etapo įgyvendinimo taisykles (OL L 379, 2004 12 24, p. 13).

      (5)  2011 m. gegužės 25 d. Komisijos įgyvendinimo reglamentas (ES) Nr. 540/2011, kuriuo dėl patvirtintų veikliųjų medžiagų sąrašo įgyvendinamas Europos Parlamento ir Tarybos reglamentas (EB) Nr. 1107/2009 (OL L 153, 2011 6 11, p. 1).

      (6)  Europos maisto saugos tarnyba, Conclusion on the peer review of the pesticide risk assessment of the active substance acetic acid (Tarpusavio vertinimo išvada dėl veikliosios medžiagos acto rūgšties keliamos pesticido rizikos vertinimo) EFSA Journal 2013;11(1):3060. [57 p.] doi:10.2903/j.efsa.2013.3060. Adresas internete: www.efsa.europa.eu/efsajournal.

      PRIEDAS
      Įgyvendinimo reglamento (ES) Nr. 540/2011 priedo A dalies 218 eilutėje veikliosios medžiagos acto rūgšties įrašas pakeičiamas taip:

                     Numeris

                     Įprastas pavadinimas, identifikavimo numeriai

                     IUPAC pavadinimas

                     Grynumas

                     Patvirtinimo data

                     Patvirtinimo galiojimo pabaiga

                     Konkrečios nuostatos

                     „218

                     Acto rūgštis
                     CAS Nr. 64-19-7
                     CIPAC 838

                     acto rūgštis

                     ≥ 980 g/kg

                     2009 m. rugsėjo 1 d.

                     2019 m. rugpjūčio 31 d.

                     A   DALIS
                     Leidžiama naudoti tik kaip herbicidą.
                     B   DALIS
                     Kad būtų įgyvendinti Reglamento (EB) Nr. 1107/2009 29 straipsnio 6 dalyje nurodyti vienodi principai, atsižvelgiama į acto rūgšties peržiūros ataskaitos, kurią Maisto grandinės ir gyvūnų sveikatos nuolatinis komitetas baigė rengti 2013 m. liepos 16 d., išvadas (SANCO/2602/2008), ypač į jos I ir II priedėlius.
                     Atlikdamos šį bendrą vertinimą valstybės narės atkreipia ypatingą dėmesį į operatorių apsaugą, požeminio vandens apsaugą ir vandens organizmų apsaugą.
                     Naudojimo sąlygose prireikus numatomos rizikos mažinimo priemonės.
                     Pranešėjas pateikia patvirtinamąją informaciją apie:

                                 —

                                 paukščiams ir žinduoliams keliamą ūmią ir ilgalaikę riziką;

                                 —

                                 bitėms keliamą riziką;

                                 —

                                 netiksliniams nariuotakojams keliamą riziką.

                           Pranešėjas Komisijai, valstybėms narėms ir Tarnybai šią informaciją pateikia iki 2015 m. gruodžio 31 d.“


title: 2015 m. gegužės 12 d. Komisijos įgyvendinimo reglamentas (ES) 2015/762, kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką patvirtinama pagrindinė medžiaga kalcio hidroksidas ir iš dalies keičiamas Komisijos įgyvendinimo reglamento (ES) Nr. 540/2011 priedas (Tekstas svarbus EEE)

text:
13.5.2015

                  LT

                  Europos Sąjungos oficialusis leidinys

                  L 120/6

            KOMISIJOS ĮGYVENDINIMO REGLAMENTAS (ES) 2015/762
      2015 m. gegužės 12 d.
      kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką patvirtinama pagrindinė medžiaga kalcio hidroksidas ir iš dalies keičiamas Komisijos įgyvendinimo reglamento (ES) Nr. 540/2011 priedas
      (Tekstas svarbus EEE)
      EUROPOS KOMISIJA,
      atsižvelgdama į Sutartį dėl Europos Sąjungos veikimo,
      atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 23 straipsnio 5 dalį kartu su 13 straipsnio 2 dalimi,
      kadangi:

                  (1)

                  pagal Reglamento (EB) Nr. 1107/2009 23 straipsnio 3 dalį 2012 m. rugsėjo 19 d. Komisija gavo Tarptautinės ekologinės žemdirbystės judėjimų federacijos (IFOAM) Europos grupės paraišką patvirtinti kalcio hidroksidą kaip pagrindinę medžiagą. Kartu su paraiška pateikta informacija, reikalaujama pagal 23 straipsnio 3 dalies antrą pastraipą;

                  (2)

                  Komisija paprašė Europos maisto saugos tarnybos (toliau – Tarnyba) suteikti mokslinę pagalbą. 2014 m. rugsėjo 16 d. (2) Tarnyba pateikė Komisijai techninę ataskaitą dėl susijusios medžiagos. 2015 m. kovo 20 d. Komisija pristatė peržiūros ataskaitą (3) ir šį reglamento dėl kalcio hidroksido patvirtinimo projektą Augalų, gyvūnų, maisto ir pašarų nuolatiniam komitetui;

                  (3)

                  remiantis pareiškėjo pateiktais dokumentais ir Tarnybos atliktų tyrimų rezultatais, kalcio hidroksidas atitinka maisto produkto, kaip apibrėžta Europos Parlamento ir Tarybos reglamento (EB) Nr. 178/2002 (4) 2 straipsnyje, kriterijus. Be to, jis nėra daugiausia naudojamas augalų apsaugos tikslais, tačiau vis dėlto yra naudingas jį naudojant augalų apsaugos produktuose, kuriuos sudaro ši medžiaga ir vanduo. Todėl jis turi būti laikomas pagrindine medžiaga;

                  (4)

                  atlikus tyrimus nustatyta, kad kalcio hidroksidas gali būti laikomas iš esmės atitinkančiu Reglamento (EB) Nr. 1107/2009 23 straipsnio reikalavimus, visų pirma dėl naudojimo atvejų, kurie buvo išnagrinėti ir išsamiai aprašyti Komisijos peržiūros ataskaitoje. Todėl tikslinga kalcio hidroksidą patvirtinti kaip pagrindinę medžiagą;

                  (5)

                  tačiau pagal Reglamento (EB) Nr. 1107/2009 13 straipsnio 2 dalį kartu su jo 6 straipsniu ir atsižvelgiant į dabartines mokslo ir technikos žinias, būtina nustatyti tam tikras patvirtinimo sąlygas, kurios yra išsamiai aprašytos šio reglamento I priede;

                  (6)

                  pagal Reglamento (EB) Nr. 1107/2009 13 straipsnio 4 dalį Komisijos įgyvendinimo reglamento (ES) Nr. 540/2011 (5) priedas turėtų būti atitinkamai iš dalies pakeistas;

                  (7)

                  šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

            PRIĖMĖ ŠĮ REGLAMENTĄ:
      1 straipsnis
      Pagrindinės medžiagos patvirtinimas
      I priede nurodyta medžiaga kalcio hidroksidas patvirtinama kaip pagrindinė medžiaga pagal tame priede nustatytas sąlygas.
      2 straipsnis
      Įgyvendinimo reglamento (ES) Nr. 540/2011 pakeitimai
      Įgyvendinimo reglamento (ES) Nr. 540/2011 priedo C dalis iš dalies keičiama pagal šio reglamento II priedą.
      3 straipsnis
      Įsigaliojimas ir taikymo data
      Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Jis taikomas nuo 2015 m. liepos 1 d.

         Šis reglamentas privalomas visas ir tiesiogiai taikomas visose valstybėse narėse.
         Priimta Briuselyje 2015 m. gegužės 12 d.

               Komisijos vardu

               Pirmininkas

            Jean-Claude JUNCKER

         (1)  OL L 309, 2009 11 24, p. 1.

         (2)  Outcome of the consultation with Member States and EFSA on the basic substance application and its update on calcium hydroxide for use in plant protection against fungal diseases on pome fruit. EFSA supporting publication 2014:EN-655. 63 pp.

         (3)  http://ec.europa.eu/sanco_pesticides/public/?event=activesubstance.selection&language=EN

         (4)  2002 m. sausio 28 d. Europos Parlamento ir Tarybos reglamentas (EB) Nr. 178/2002, nustatantis maistui skirtų teisės aktų bendruosius principus ir reikalavimus, įsteigiantis Europos maisto saugos tarnybą ir nustatantis su maisto saugos klausimais susijusias procedūras (OL L 31, 2002 2 1, p. 1).

         (5)  2011 m. gegužės 25 d. Komisijos įgyvendinimo reglamentas (ES) Nr. 540/2011, kuriuo dėl patvirtintų veikliųjų medžiagų sąrašo įgyvendinamas Europos Parlamento ir Tarybos reglamentas (EB) Nr. 1107/2009 (OL L 153, 2011 6 11, p. 1).

         I PRIEDAS

                     Įprastas pavadinimas, identifikavimo numeriai

                     IUPAC pavadinimas

                     Grynumas (1)

                     Patvirtinimo data

                     Konkrečios nuostatos

                     Kalcio hidroksidas
                     CAS Nr. 1305–62–0

                     Kalcio hidroksidas

                     920 g/kg
                     Maistinė medžiaga
                     Šios priemaišos kelia susirūpinimą dėl toksiškumo ir turi neviršyti nurodytos koncentracijos (išreikštos mg/kg sausos medžiagos):

                                 Baris 300 mg/kg

                                 Fluoridas 50 mg/kg

                                 Arsenas 3 mg/kg

                                 Švinas 2 mg/kg.

                     2015 m. liepos 1 d.

                     Kalcio hidroksidas naudojamas laikantis konkrečių sąlygų, įtrauktų į kalcio hidroksido peržiūros ataskaitos (SANCO/10148/2015), kurią Augalų, gyvūnų, maisto ir pašarų nuolatinis komitetas baigė rengti 2015 m. kovo 20 d., išvadas, ypač įtrauktų į jos II ir II priedėlius.

            (1)  Išsamesnė informacija apie pagrindinės medžiagos tapatybę, specifikaciją ir naudojimo būdą pateikta peržiūros ataskaitoje.

         II PRIEDAS
         Įgyvendinimo reglamento (ES) Nr. 540/2011 priedo C dalis papildoma šiuo įrašu:

                        Numeris

                        Įprastas pavadinimas, identifikavimo numeriai

                        IUPAC pavadinimas

                        Grynumas (*)

                        Patvirtinimo data

                        Konkrečios nuostatos

                        „4

                        Kalcio hidroksidas
                        CAS Nr. 1305–62–0

                        Kalcio hidroksidas

                        920 g/kg
                        Maistinė medžiaga
                        Šios priemaišos kelia susirūpinimą dėl toksiškumo ir turi neviršyti nurodytos koncentracijos (išreikštos mg/kg sausos medžiagos):

                                    Baris 300 mg/kg

                                    Fluoridas 50 mg/kg

                                    Arsenas 3 mg/kg

                                    Švinas 2 mg/kg.

                        2015 m. liepos 1 d.

                        Kalcio hidroksidas naudojamas laikantis konkrečių sąlygų, įtrauktų į kalcio hidroksido peržiūros ataskaitos (SANCO/10148/2015), kurią Augalų, gyvūnų, maisto ir pašarų nuolatinis komitetas baigė rengti 2015 m. kovo 20 d., išvadas, ypač įtrauktų į jos II ir II priedėlius.“

            (*)  Išsamesnė informacija apie pagrindinės medžiagos tapatybę, specifikaciją ir naudojimo būdą pateikta peržiūros ataskaitoje.


title: 2013 m. birželio 10 d. Komisijos įgyvendinimo reglamentas (ES) Nr. 532/2013, kuriuo dėl veikliosios medžiagos anglies dioksido patvirtinimo sąlygų iš dalies keičiamas Įgyvendinimo reglamentas (ES) Nr. 540/2011  Tekstas svarbus EEE

text:
11.6.2013

               LT

               Europos Sąjungos oficialusis leidinys

               L 159/6

         KOMISIJOS ĮGYVENDINIMO REGLAMENTAS (ES) Nr. 532/2013
   2013 m. birželio 10 d.
   kuriuo dėl veikliosios medžiagos anglies dioksido patvirtinimo sąlygų iš dalies keičiamas Įgyvendinimo reglamentas (ES) Nr. 540/2011
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 13 straipsnio 2 dalies c punktą,
   kadangi:

               (1)

               veiklioji medžiaga anglies dioksidas buvo įtraukta į Tarybos direktyvos 91/414/EEB (2) I priedą priėmus Komisijos direktyvą 2008/127/EB (3) laikantis 2004 m. gruodžio 3 d. Komisijos reglamento (EB) Nr. 2229/2004, nustatančio tolesnes išsamias darbų programos, minėtos Tarybos direktyvos 91/414/EEB 8 straipsnio 2 dalyje, ketvirtojo etapo įgyvendinimo taisykles (4), 24b straipsnyje nustatytos tvarkos. Direktyvą 91/414/EEB pakeitus Reglamentu (EB) Nr. 1107/2009 ši medžiaga laikoma patvirtinta pagal tą reglamentą ir yra įtraukta į 2011 m. gegužės 25 d. Komisijos įgyvendinimo reglamento (ES) Nr. 540/2011, kuriuo dėl patvirtintų veikliųjų medžiagų sąrašo įgyvendinamas Europos Parlamento ir Tarybos reglamentas (EB) Nr. 1107/2009 (5), priedo A dalį;

               (2)

               pagal Reglamento (EB) Nr. 2229/2004 25a straipsnį Europos maisto saugos tarnyba (toliau – Tarnyba) 2012 m. gruodžio 18 d. pateikė Komisijai savo nuomonę dėl anglies dioksido peržiūros ataskaitos projekto (6). Tarnyba pateikė pareiškėjui savo nuomonę apie anglies dioksidą. Komisija jį paragino pateikti pastabų dėl anglies dioksido peržiūros ataskaitos projekto. Peržiūros ataskaitos projektą ir Tarnybos išvadas valstybės narės ir Komisija peržiūrėjo Maisto grandinės ir gyvūnų sveikatos nuolatiniame komitete ir 2013 m. gegužės 17 d. pateikė kaip Komisijos peržiūros ataskaitą dėl anglies dioksido;

               (3)

               patvirtinta, kad veiklioji medžiaga anglies dioksidas turi būti laikoma patvirtinta pagal Reglamentą (EB) Nr. 1107/2009.

               (4)

               pagal Reglamento (EB) Nr. 1107/2009 13 straipsnio 2 dalį kartu su to reglamento 6 straipsniu ir atsižvelgiant į dabartines mokslo ir technikos žinias, būtina iš dalies pakeisti anglies dioksido patvirtinimo sąlygas dėl didžiausio šių svarbių priemaišų – fosfano, benzeno, anglies monoksido, metanolio, vandenilio cianido – kiekio;

               (5)

               todėl Įgyvendinimo reglamento (ES) Nr. 540/2011 priedas turėtų būti atitinkamai iš dalies pakeistas;

               (6)

               prieš taikant šį reglamentą turėtų būti nustatytas pakankamas laikotarpis, per kurį valstybės narės, pranešėjas ir augalų apsaugos produktų, kurių sudėtyje yra anglies dioksido, leidimų turėtojai spėtų įvykdyti reikalavimus, atsiradusius dėl pakeistų patvirtinimo sąlygų;

               (7)

               šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 540/2011 priedo A dalis iš dalies keičiama pagal šio reglamento priedą.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   Jis taikomas nuo 2013 m. lapkričio 1 d.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. birželio 10 d.

            Komisijos vardu

            Pirmininkas

         José Manuel BARROSO

      (1)  OL L 309, 2009 11 24, p. 1.

      (2)  OL L 230, 1991 8 19, p. 1.

      (3)  OL L 344, 2008 12 20, p. 89.

      (4)  OL L 379, 2004 12 24, p. 13.

      (5)  OL L 153, 2011 6 11, p. 1.

      (6)  Europos maisto saugos tarnyba, „Bendros peržiūros išvados dėl veikliosios medžiagos pesticido anglies dioksido keliamos rizikos vertinimo“. EFSA leidinys, 2013 m.; 11(1):3053. [46 p.] doi:10.2903/j.efsa.2013.3053. Galima rasti internete adresu: www.efsa.europa.eu/efsajournal.

      PRIEDAS
      Įgyvendinimo reglamento (ES) Nr. 540/2011 priedo A dalies 225 eilutėje aktyviosios medžiagos anglies dioksido įrašas pakeičiamas taip:

                     Numeris

                     Įprastas pavadinimas, identifikacijos numeriai

                     IUPAC pavadinimas

                     Grynumas

                     Patvirtinimo data

                     Patvirtinimo galiojimo termino pabaiga

                     Konkrečios nuostatos

                     „225

                     anglies dioksidas
                     CAS Nr. 124–38–9
                     CIPAC Nr. 844

                     anglies dioksidas

                     ≥ 99,9 %
                     Svarbios priemaišos:

                                 fosfanas: ne daugiau kaip 0,3 ppm v/v;

                                 benzenas: ne daugiau kaip 0,02 ppm v/v;

                                 anglies monoksidas: ne daugiau kaip 10 ppm v/v;

                                 metanolis: ne daugiau kaip 10 ppm v/v;

                                 vandenilio cianidas: ne daugiau kaip 0,5 ppm v/v.

                     2009 m. rugsėjo 1 d.

                     2019 m. rugpjūčio 31 d.

                     A   DALIS
                     Leidžiama naudoti tik kaip fumigantą.
                     B   DALIS
                     Kad būtų įgyvendinti Reglamento (EB) Nr. 1107/2009 29 straipsnio 6 dalyje nurodyti vienodi principai, atsižvelgiama į anglies dioksido (SANCO/2987/2008) peržiūros ataskaitos, kurią Maisto grandinės ir gyvūnų sveikatos nuolatinis komitetas baigė rengti 2013 m. gegužės 17 d., išvadas, ypač į jos I ir II priedėlius.
                     Naudojimo sąlygose prireikus turi būti numatytos rizikos mažinimo priemonės.“